се тарифа на данъка върху износа, варираща от 0 щатски долара/тон — когато международната цена за СПМ е по-ниска от 750 щатски долара — до 200 щатски долара/тон, когато цената на СПМ надхвърля 1 250 щатски долара.
 (116)
 През разследвания период и в съответствие с Указ No 13/2017 данъците върху износа на СПМ и на други продукти от палмово масло са изразени в щатски долари вместо в процент от цената. Освен това определеният от Индонезия данък върху износа започва да се прилага, когато референтната цена, определена от правителството, надвиши определено ценово равнище. Следователно, и както е посочило ПИ в контекста на разследването на САЩ (27), „по-високите данъци върху износа налагат по-високи митнически ставки“. В резултат на това ПИ е свързало системата относно износа директно към международните цени на СПМ, а не към други фактори, като равнищата на производство или въздействието върху околната среда. От това следва, че въздействията върху цените, плащани от производителите износители, не са случайни, а представляват пряк и планиран резултат от мерките, разработени от ПИ (28). Съгласно законодателството, приложимо през разследвания период, приложимата ставка на данъка върху износа на СПМ е била, както следва:
 Таблица 1
 Данъци върху износа на СПМ
 Ценови диапазони в щатски долари
 Нова система
 Щатски долар/тон
 < 750
 0
 750—800
 3
 800—850
 18
 850—900
 33
 900—950
 52
 950—1 000
 74
 1 000 —1 050
 93
 1 050 —1 100
 116
 1 100 —1 150
 144
 1 150 —1 200
 166
 1 200 —1 250
 183
 > 1 250
 200
 Източник: жалбата
 (117)
 Както беше обяснено по-горе, през 2015 т. ПИ е въвело и такса върху износа на СПМ и производните му продукти. Ставката на таксата върху износа през разследвания период е била 50 щатски долара/тон за СПМ и 30 щатски долара/тон за рафинирани продукти. Въвеждането на такса върху износа е съвпаднало с периода, през който цените на пазара в Индонезия са били почти идентични с цените на световния пазар. Въвеждането на такса върху износа позволява на производителите на биодизел да купуват СПМ на по-ниски цени, отколкото биха били. Действително през 2016 г. вътрешното потребление се е увеличило значително в сравнение с 2015 г. (вж. таблица 2).
 (118)
 От редица документи става ясно, че ПИ изрично е определило като цел на политиката си подкрепата и развитието на промишлеността за производство на биодизел, по-специално чрез намаляване на цената на вътрешния пазар на суровините (СПМ) и следователно предоставяне на финансово участие за производителите на биодизел.
 (119)
 Във връзка с това ПИ е направило публични изявления, като е посочило, че подкрепата за промишлеността за производство на биодизел в действителност представлява целта или една от основните цели на режима на данъка върху износа. Индонезийската Генерална дирекция за митници и акцизи е обяснила публично, че „целите на износните мита [, които] са да се гарантира наличността на суровини и да се насърчи растежът на националния сектор за преработване на палмово масло (29)“. Поради това Комисията отбеляза, че системата за налагане на данъци върху износа е създадена и приведена в действие точно с цел оказване на подкрепа за преработвателните сектори,